*Lakásfenntartási támogatás :*

A lakásfenntartási támogatás jogosultsági feltételei 2024. február 15-től:

Azon személyek részére, akik a lakáshoz kapcsolódó rendszeres kiadások viseléséhez kérelmezik, a települési támogatás lakásfenntartási támogatás formájában nyújtható.

A lakásfenntartási támogatás azon személy (kérelmező) részére állapítható meg, akinek családjában (háztartásában) az egy főre jutó havi jövedelem nem haladja meg :

- 3 és több fő esetében a 110.000,-Ft-ot

-2 fő esetében a 135.000,-Ft-ot

- egyedülálló illetve egyedülálló szülő esetében a 175.000,-Ft-ot.

A lakásfenntartási támogatás feltétele a kérelem benyújtását megelőző havi, befizetett közüzemi számlák bemutatása, illetve annak hitelt érdemlő igazolása, hogy rendezve van (QR kódosfizetés esetén). A közüzemi számlák a kérelmező nevére, a kérelmező közeli hozzátartozójának nevére, vagy a kérelmező főbérlőjének nevére kiállítva kell szerepelnie. A lakásfenntartási támogatás egy évre ugyanazon lakásra, egy jogosultnak állapítható meg, függetlenül az ott élő személyek és családok számától. Lakásnak minősül a külön közüzemi mérőórákkal rendelkező ingatlan. Jogosultság esetén a támogatás mértéke a benyújtás hónapjától számított 1 éven keresztül havi 8.000.-Ft.

***A lakásfenntartási támogatás jogosultja köteles a támogatásban részesített ingatlanának rendben tartására, az alábbiak szerint :***

***a) az ingatlan előtti járdaszakasz tisztán tartása, pormentesítése, síkosságmentesítése,***

***b) a járdaszakasz melletti nyílt árokban a csapadékvíz lefolyását akadályozó anyagok, hulladék és növények eltávolítása,***

***c) az ingatlanhoz tartozó utcafronti kerítés megléte, karbantartása***

***d) az illegális hulladékégetésre vonatkozó szabályok betartása***

***A kérelmező köteles a fenti bekezdésekben foglaltakat a jogosultság megállapítását követően is fenntartani, ami szúrópróbaszerűen ellenőrizhető.***

A támogatásra a kérelem ügyfélfogadási időben (2500 Esztergom, Széchenyi tér 1.) a 12-es irodában vagy (2509 Esztergom, Damjanich u. 53.) a Kertvárosi Kirendeltségen, vagy a Pilisszentléleki Kirendeltségen (hétfő délutánonként ) beadható.

*A kérelemhez az alábbi dokumentumok, igazolások csatolása szükséges :*

* **A kérelmezőnek és vele együtt lakó családtagoknak a kérelem benyújtását megelőző hónap jövedelméről (nettó) hivatalos igazolás vagy bérjegyék csatolása**
* **Nyugdíjas esetén a NYUFIG év eleji (zöld) értesítője a havi nyugdíj összegéről**
* **Álláskeresési járadék esetén, az erről szóló határozat másolata**

- a kérelemhez tartozó VAGYONNYILATKOZAT

**- A lakás BEFIZETETT rezsiköltségéről - - a kérelem benyújtását megelőző hónap - a kérelmező nevére/ közeli hozzátartozója/főbérlőjének nevére kiállított közüzemi csekkek másolata (víz, villany, gáz, szemétdíj, közös költség, stb.** Távfűtéses lakások esetén a fűtési csekk is.

* **Albérlet, szívességi lakáshasználat stb. esetén a bérleti szerződés másolata vagy a bérleti díj befizetését igazoló számla**
* **16 év feletti gyermek esetén tanulói jogviszony igazolása (iskolalátogatási igazolás)**
* Egyedülálló kiskorút nevelő esetén: a gyermek elhelyezéséről szóló dokumentum másolata

(bírósági, vagy gyámhivatali)

* **Gyermektartásdíj megállapításáról szóló dokumentum másolata /és/vagy nyilatkozat**
* Munkanélküli személy esetén a Munkaügyi Központ által kiállított Hatósági Bizonyítvány, mely szerint az ügyfél álláskeresőként van nyilvántartva